Το σπίτι του Μιχάλη είναι από τις λιγοστές καταχωρήσεις στην πλατφόρμα που είναι στην αρχική λογική και ουσία του site αυτού. Είναι ένα αληθινό σπίτι, πλήρως εξοπλισμένο και όχι ένα ακόμα τουριστικό κατάλυμα. Μας γοήτευσε από την 1η στιγμή. Αν ψάχνετε για ένα "κυριλέ" κατάλυμα δεν κάνει για σας. Αν θέλετε να αισθανθείτε ότι μένετε στο σπίτι ενός ντόπιου, με μια φιλόξενη βεράντα και μια ευρύχωρη αυλή, είναι ιδανικό. Το (επιπλέον) εξωτερικό ντους που υπάρχει στην αυλή μας έκανε να θυμηθούμε άλλες εποχές, των παιδικών μας χρόνων. Οι πέτρινοι τοίχοι του σπιτιού εξασφαλίζουν τη δροσιά στο εσωτερικό του. Ο κ. Μιχάλης ήταν ευγενέστατος και πρόθυμος να μας διευκολύνει με τα περίεργα ωράρια άφιξης του πλοίου μας. Το συνιστώ ανεπιφύλακτα!